Manawi dipun tandhing lan dipun timbang-timbang ingkang lêrês, sastra Jawi punika sanadyan kanggea nyêrati basa Jawi pisan, tumraping kamajêngan kenging kula basakakên kawon atas kalihan sastra Latin. Ing môngka ingkang tansah dados idham-idhamanipun bôngsa Jawi ing jaman samangke, botên sanès namung kamajêngan. Mila manawi bôngsa Jawi nêdya majêng saèstu, inggih kêdah ngajêngi dhatêng sastra Latin kangge nyêrati basa Jawi. Saya manawi pranatan panyêratipun basa Jawi ngangge sastra Latin wau dipun sampurnakakên lan dipun têtêpakên,§ Sampoen katetepaken ing: bijblad 9962, namoeng dèrèng soemrambah ing kathah. tamtu sastra Latin punika dados srana ingkang agêng sangêt paedahipun tumrap kamajênganing bôngsa Jawi.